אלכסנדר זושא פרידמן

הרב אלכסנדר זושא פרידמן (א' באב ה'תרנ"ז, 1897 - ה' - י"ב בחשון ה'תש"ד, 1943) ב"ר אהרן יהושע, היה תלמיד חכם, מחנך, מנהיג ציבור ועיתונאי, התפרסם בזכות חיבורו 'מעינה של תורה'.
== תולדות חייו ==
הרב פרידמן החל את פעילותו הציבורית במסגרת תנועת "צעירי אגודת ישראל" וערך את ביטאונה "דגלנו" (כסלו תרפ"א - אלול תרצ"ג).<ref></ref><ref></ref> בשנת תרפ"ה התמנה למזכיר הכללי של תנועת אגודת ישראל בפולין, וערך את ביטאונה "דרכנו" (בשנים תרצ"ד-תרצ"ו).<ref></ref> עמד בראש רשת של תלמודי תורה "חורב". כמו כן ייסד סמינר למחנכים חרדיים והיה מרצה בסמינר זה ובסמינרים למורות של בית יעקב. 

פרסם מספר ספרי לימוד לתלמידים, וזכה לפרסום בעקבות חיבורו הקלאסי על התורה "מעיינה של תורה". 

בתקופת השואה היה נציג היהדות החרדית בהנהגת גטו ורשה ומראשי פעילות העזרה הסוציאלית בגטו. בגטו עבד גם בבית החרושת שולץ עם שאר רבני הגטו. נרצח בה' בחשוון ה'תש"ד (1943) במחנה השמדה סמוך ללובלין. אשתו ובתו נרצחו שנה קודם לכן בטרבלינקה.

בשנות החמישים הנציחה עיריית בני ברק את זכרו בקריאת סמטה במרכז העיר על שמו - סמטת אלכסנדר. לאחר שרחוב אחר בעיר נקרא על שם אדמו"רי אלכסנדר, הוסב שם הרחוב ל"מעיינה של תורה", על שם ספרו.

==מעיינה של תורה==

מעיינה של תורה שנכתב על ידי פרידמן הוא אחד הספרים הקלאסיים על חמישה חומשי תורה, בו לוקטו מאות דברי תורה קצרים על פרשת השבוע. 

===מהדורות הספר===
הספר במקורו נכתב ביידיש בשם "דער תורה קוואל" ויצא לאור בוורשה בשנת תרצ"ח (1938), הדפסה נוספת נעשתה בשאנגחאי בשנת תש"ו (1946), ובניו יורק בהוצאת מסורה בשנת תשי"א (1950). בשנת תשט"ז (1956) תורגם הספר לעברית על ידי הסופר מאיר צבי פרוש ויצאה לאור בהוצאת פאר וחזר ונדפס פעמים רבות.

המחבר אסף פירושים ורעיונות מחכמי ישראל השייכים לחוגים שונים, ולא רק לזרם החסידי אליו השתייך. בהקדמה מסביר המחבר את הצורך בספר מסוג זה בתקופה של ירידה רוחנית. לדבריו, על ידי כתיבת רעיונות קצרים ומושכים הכתובים בלשון קלה ונוחה להבנה ניתן לקרב את דברי התורה אל המוני העם הטרודים והעסוקים ובמיוחד אל צעירי הדור, שכבר אינם מסוגלים לפתוח בעצמם את הספרים הכתובים ב"לשון הקודש" ו"בסגנון התלמודי העתיק".

==לקריאה נוספת==
* הנהגה רבנית בתקופת השואה - חסידות גור, ממנהיג למנהיגות חזון ודרך עד לאחר השואה, הוצאת מכון שם עולם, ה'תשס"ד 2004
* [https://www.daat.ac.il/encyclopedia/value.asp?id1=860 הרב אלכסנדר זושא פרידמן], באתר דעת

==קישורים חיצוניים==
* [https://web.archive.org/web/20100613122306/http://zachor.michlalah.edu/manhigim/manhigim_t.asp?num=16&chug=manhigim&color=144B5B הרב אלכסנדר זושא פרידמן מוורשה] באתר "זכור - אמונה בימי השואה" בהפעלת "המרכז לחקר השואה" במכללה ירושלים
* ד"ר חיים שלם, [https://web.archive.org/web/20160303170739/http://zachor.michlala.edu/mechkar/mechkar_t.asp?num=30&color=144B5B יחסם של רבנים בגטו ורשה למרד], באתר "זכור - אמונה בימי השואה"
* [https://web.archive.org/web/20131025025548/http://tog.co.il/he/Book.aspx?id=85 רבי אלכסנדר זושא פרידמן הי"ד] באתר Tog
* 
* 
* [http://www.yadvashem.org/odot_pdf/Microsoft%20Word%20-%203493.pdf הערך אודות פרידמן] באנציקלופדיה של השואה באתר יד ושם
* 

;ספריו
* 
* 
* 
* מעינה של תורה: [http://www.hebrewbooks.org/41775 בראשית], [http://www.hebrewbooks.org/41778 שמות], [http://www.hebrewbooks.org/41777 ויקרא], [http://www.hebrewbooks.org/41774 במדבר], [http://www.hebrewbooks.org/41776 דברים], באתר HebrewBooks

==הערות שוליים==

קטגוריה:רבנים פולנים
קטגוריה:רבנים חסידים
קטגוריה:עורכי עיתונים בשפה העברית
קטגוריה:עורכי כתבי עת
קטגוריה:עורכי כתבי עת יהודים
קטגוריה:עורכי כתבי עת תורניים
קטגוריה:פובליציסטים יהודים
קטגוריה:אנשי חינוך יהודים
קטגוריה:אנשי חינוך בשואה
קטגוריה:רבנים שנספו בשואה
קטגוריה:אסירים בגטו ורשה
קטגוריה:אסירים במחנה הריכוז טרווניקי
קטגוריה:פעילי אגודת ישראל
קטגוריה:חסידי אמשינוב
קטגוריה:ילידי 1897

קטגוריה:נפטרים ב-1943